pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พิธีบำเพ็ญกุศลทักษิณานุปทาน ในโอกาส 150 ปีชาตกาล และเนื่องในพิธีประกาศเกียรติคุณเจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) บุคคลสำคัญของโลก
วันพุธที่ 7 มิถุนายน 2560
พิธีบําเพ็ญกุศลทักษิณานุปทาน ในโอกาส 150 ปีชาตกาล และเนื่องในพิธีประกาศเกียรติคุณเจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) บุคคลสําคัญของโลก
ดร.กมล รอดคล้าย เลขาธิการสภาการศึกษา เปิดเผยว่า คณะกรรมการอํานวยการจัดวาระเฉลิมฉลองวาระครบ 150 ปี ชาตกาล เจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) บุคคลสําคัญของโลก และกระทรวงศึกษาธิการ
ได้กําหนดพิธีบําเพ็ญกุศลทักษิณานุปทาน ในโอกาส 150 ปีชาตกาล และเนื่องในพิธีประกาศเกียรติคุณเจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) บุคคลสําคัญของโลกด้านการศึกษา สังคมศาสตร์ และมนุษยศาสตร์ขององค์การศึกษา วิทยาศาสตร์ และวัฒนธรรมแห่งสหประชาชาติ     ในวันอาทิตย์ที่ 11 มิถุนายน 2560 ณ จุฬาลงกรณ์มหาวิทยาลัย
ดร.กมล รอดคล้าย กล่าวว่า คณะกรรมการอํานวยการฯ ได้กําหนดจัดกิจกรรมที่สําคัญ ดังนี้
● พิธีบําเพ็ญกุศลทักษิณานุปทาน จะเริ่มในเวลา 14.00 น. ที่อาคารมหาจุฬาลงกรณ์ จุฬาลงกรณ์มหาวิทยาลัย โดย รมว.ศึกษาธิการ (นพ.ธีระเกียรติ เจริญเศรษฐศิลป์) เป็นประธานในพิธีทอดผ้าไตรพระราชทาน ซึ่งสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานพระราชานุเคราะห์ผ้าไตร จํานวน 10 ไตร ไปในการบําเพ็ญกุศลทักษิณานุปทานในโอกาส 150 ปีชาตกาล และเนื่องในพิธีประกาศเกียรติคุณ
●    พิธีประกาศเกียรติคุณเจ้าพระยาพระเสด็จสุเรนทราธิบดี (หม่อมราชวงศ์เปีย มาลากุล) บุคคลสําคัญของโลกด้านการศึกษา สังคมศาสตร์ และมนุษยศาสตร์ขององค์การศึกษา วิทยาศาสตร์ และวัฒนธรรมแห่งสหประชาชาติ   ณ หอประชุมจุฬาลงกรณ์มหาวิทยาลัย       โดยสมเด็จพระเทพรัตนราชสุดาฯ สยามบรมราชกุมารี จะเสด็จพระราชดําเนินถึงหอประชุมในเวลา 17.00 น. จากนั้นจะเสด็จทอดพระเนตรนิทรรศการ
เมื่อเสร็จสิ้น        นพ.ธีระเกียรติ เจริญเศรษฐศิลป์    รมว.ศึกษาธิการ จะกราบบังคมทูลถวายรายงานความเป็นมา    แล้วเบิกผู้แทนองค์การศึกษา วิทยาศาสตร์ และวัฒนธรรมแห่งสหประชาชาติ (Mr Gwang Jo Kim) และผู้แทนรัฐบาลไทย (ม.ล.ปนัดดา ดิศกุล) อ่านประกาศเกียรติคุณบุคคลสําคัญของโลก และฉายวีดิทัศน์ "รอยรฦก เจ้าพระยาพระเสด็จสุเรนทราธิบดี"
จากนั้น    เลขาธิการสภาการศึกษา (นายกมล รอดคล้าย) จะเป็นผู้กราบบังคมทูลเบิกผู้มีอุปการคุณ 30  ราย เข้ารับพระราชทานของที่ระลึก พร้อมทั้งประธานกรรมการฝ่ายวิชาการ (ศาสตราจารย์พิเศษธงทอง จันทรางศุ) กราบบังคมทูลเบิกนายวิชิตวงศ์ ณ ป้อมเพชร ราชบัณฑิต แสดงปาฐกถา โดยมีนักศึกษาและนักเรียนจากสถาบันการศึกษาเครือข่ายเจ้าพระยาพระเสด็จสุเรนทราธิบดี สวดบทปูชนียสดุดี 150 ปี เจ้าพระยาพระเสด็จสุเรนทราธิบดี
รัฐบาลไทย-ข่าวทำเนียบรัฐบาล-ทส. ร่วมบริจาคเงินช่วยเหลือในโครงการ “รวมน้ำใจไทยช่วยวาตภัยใต้ เพื่อช่วยเหลือผู้ประสบภัยภาคใต้จากสถานการณ์พายุโซนร้อนปาบึก”
วันอังคารที่ 8 มกราคม 2562
ทส. ร่วมบริจาคเงินช่วยเหลือในโครงการ “รวมน้ําใจไทยช่วยวาตภัยใต้ เพื่อช่วยเหลือผู้ประสบภัยภาคใต้จากสถานการณ์พายุโซนร้อนปาบึก”
ทส. ร่วมบริจาคเงินช่วยเหลือในโครงการ “รวมน้ําใจไทยช่วยวาตภัยใต้ เพื่อช่วยเหลือผู้ประสบภัยภาคใต้จากสถานการณ์พายุโซนร้อนปาบึก”
ทส. ร่วมบริจาคเงินช่วยเหลือในโครงการ “รวมน้ําใจไทยช่วยวาตภัยใต้ เพื่อช่วยเหลือผู้ประสบภัยภาคใต้จากสถานการณ์พายุโซนร้อนปาบึก”
เมื่อวันที่ 7 มกราคม 2562 เวลา 21.00 น. กระทรวงทรัพยากรธรรมชาติและสิ่งแวดล้อม พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม พร้อมด้วยผู้บริหารระดับสูงของกระทรวง ร่วมบริจาคเงินช่วยเหลือในโครงการ “รวมน้ําใจไทยช่วยวาตภัยใต้ เพื่อช่วยเหลือผู้ประสบภัยภาคใต้จากสถานการณ์พายุโซนร้อนปาบึก” ในโอกาสนี้ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ร่วมรับสายโทรศัพท์รับบริจาคเงินด้วยตนเอง ณ สตูดิโอ 5 ชั้น 1 อาคารปฏิบัติการ บมจ. อสมท. ผ่านการถ่ายทอดสดรายการพิเศษ ซึ่งออกอากาศทาง MCOT HD 30 ระหว่างเวลา 20.20 – 22.00 น. โดยมีพลเอก ประยุทธ์ จันทร์โอชา นายกรัฐมนตรี ให้เกียรติเป็นประธานในพิธี และกล่าวสรุปสถานการณ์พายุโซนร้อนปาบึกในพื้นที่ 16 จังหวัด ซึ่งมีสถานการณ์อุทกภัยที่ส่งผลกระทบต่อความเป็นอยู่ของประชาชน ทั้งนี้ ขอเชิญชวนเชิญพี่น้องประชาชนชาวไทย หน่วยราชการ บริษัท ห้างร้าน ทุกภาคส่วน ร่วมบริจาคเงินช่วยเหลือฟื้นฟูชีวิตความเป็นอยู่ของผู้ประสบภัยภาคใต้ ให้กลับเข้าสู่สภาวะปกติโดยเร็ว เพื่อเป็นการบรรเทา และสร้างขวัญกําลังใจ สําหรับในส่วนของกระทรวงทรัพยากรธรรมชาติและสิ่งแวดล้อม สามารถรวบรวมเงินบริจาคช่วยเหลือผู้ประสบภัยภาคใต้ จากหน่วยงานในสังกัด เป็นจํานวนเงิน รวมทั้งสิ้น 1,000,000 บาท
รัฐบาลไทย-ข่าวทำเนียบรัฐบาล-กสร.ย้ำนายจ้าง ต้องจ่ายค่าจ้างให้ลูกจ้างอย่างน้อยเดือนละครั้ง
วันจันทร์ที่ 6 สิงหาคม 2561
กสร.ย้ํานายจ้าง ต้องจ่ายค่าจ้างให้ลูกจ้างอย่างน้อยเดือนละครั้ง
กรมสวัสดิการและคุ้มครองแรงงาน เผยกฎหมายคุ้มครองแรงงานกําหนดให้นายจ้างต้องจ่ายค่าจ้างให้กับลูกจ้างไม่น้อยกว่าเดือนละ 1 ครั้ง ย้ํานายจ้างปฏิบัติให้ถูกต้องฝ่าฝืนมีความผิด
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยถึง หลักเกณฑ์เกี่ยวกับการจ่ายค่าจ้างให้กับลูกจ้างตามพระราชบัญญัติคุ้มครองแรงงาน พ.ศ.2541 ว่า ในกรณีที่มีการคํานวณค่าจ้างให้กับลูกจ้างเป็นรายเดือน รายวัน รายชั่วโมง หรือระยะเวลาอื่นที่ไม่เกิน หนึ่งเดือน หรือตามผลงานโดยคํานวณเป็นหน่วย นายจ้างจะต้องจ่ายค่าจ้างให้กับลูกจ้างไม่น้อยกว่า เดือนละ 1 ครั้ง อย่างไรก็ตามถ้านายจ้างและลูกจ้างได้มีการตกลงกันเป็นอย่างอื่นซึ่งเป็นประโยชน์แก่ลูกจ้าง เช่น กําหนดให้มีการจ่ายค่าจ้างทุก 15 วัน หรือสัปดาห์ละครั้ง ก็ให้เป็นไปตามที่ตกลงกันไว้
อธิบดีกรมสวัสดิการและคุ้มครองแรงงาน กล่าวเพิ่มว่า สําหรับกรณีที่มีการคํานวณค่าจ้างนอกเหนือจากที่กล่าวข้างต้น ให้จ่ายตามกําหนดเวลาที่นายจ้างและลูกจ้างได้ตกลงกัน กสร.จึงขอให้ นายจ้างปฏิบัติให้ถูกต้อง หากฝ่าฝืนจะมีความผิดโดยมีโทษจําคุกไม่เกิน 6 เดือน ปรับไม่เกิน 1 แสนบาท หรือทั้งจําทั้งปรับ นายจ้างหรือลูกจ้างที่มีข้อสงสัยสอบถามได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-อนุทิน ย้ำวัคซีนป้องกันโควิด-19 ที่ดีที่สุดคือ Social distancing เว้นระยะห่างทางสังคม [กระทรวงสาธารณสุข]
วันจันทร์ที่ 23 มีนาคม 2563
อนุทิน ย้ําวัคซีนป้องกันโควิด-19 ที่ดีที่สุดคือ Social distancing เว้นระยะห่างทางสังคม [กระทรวงสาธารณสุข]
รองนายกรัฐมนตรีและรัฐมนตรีว่าการกระทรวงสาธารณสุข ย้ําวัคซีนที่ดีที่สุดในการหยุดการแพร่ระบาดโรคโควิด-19 คือประชาชนเว้นระยะห่างทางสังคม (Social Distancing) งดกิจกรรมทางสังคมรวมกลุ่ม การสังสรรค์
รองนายกรัฐมนตรีและรัฐมนตรีว่าการกระทรวงสาธารณสุข ย้ําวัคซีนที่ดีที่สุดในการหยุดการแพร่ระบาดโรคโควิด-19 คือประชาชนเว้นระยะห่างทางสังคม (Social Distancing) งดกิจกรรมทางสังคมรวมกลุ่ม การสังสรรค์
วันนี้ (23 มีนาคม 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข และคณะที่ปรึกษา ร่วมหารือกับองค์กรวิชาชีพสื่อ ได้แก่ สภาการหนังสือพิมพ์แห่งชาติ สภาวิชาชีพข่าววิทยุและโทรทัศน์ไทย สมาคมนักข่าวนักหนังสือพิมพ์แห่งประเทศไทย สมาคมนักข่าววิทยุและโทรทัศน์ไทย สมาคมผู้ผลิตข่าวออนไลน์ สหภาพแรงงานกลางสื่อมวลชนไทย สมาพันธ์สมาคมวิชาชีพวิทยุกระจายเสียงและวิทยุโทรทัศน์ สมาคมผู้สื่อข่าวเศรษฐกิจ สมาคมเคเบิลทีวีแห่งประเทศไทย สมาคมผู้ประกอบวิชาชีพวิทยุท้องถิ่นไทย สมาคมผู้ประกอบการทีวีดิจิทัล กองทุนพัฒนาสื่อปลอดภัยและสร้างสรรค์
นายอนุทินกล่าวว่า วันนี้ได้เชิญผู้บริหารทุกองค์กรสื่อ ทั้งหนังสือพิมพ์ วิทยุ โทรทัศน์ ออนไลน์ เคเบิ้ลทีวี วิทยุท้องถิ่น หารือแนวทางการสื่อสารเพื่อให้ประชาชนมีความรู้เข้าใจโรคโควิด-19 มากยิ่งขึ้น ทุกองค์กรสื่อยินดีช่วยสื่อสารนําข้อมูลไปเผยแพร่ และเชื่อมั่นในมาตรการต่างๆ ที่รัฐบาลและกระทรวงสาธารณสุขได้ทํามาตลอด 2 เดือนครึ่งเพื่อควบคุมป้องกันโรคลดการแพร่ระบาด ยืนยันว่าขณะนี้มีความพร้อมในการรักษาผู้ป่วยโรคโควิด-19 สิ่งที่ต้องการคือความร่วมมือที่ดีของประชาชนที่จะหยุดแพร่กระจายโรค ด้วย Social distancing เว้นระยะห่างทางสังคม ต้องงดกิจกรรมทางสังคมโดยสิ้นเชิงในช่วงนี้ อาทิ เลี้ยงรุ่น ทอดกฐิน ทอดผ้าป่า งานประเพณีต่างๆ รวมทั้งเชิญกลุ่มเพื่อนมาเลี้ยงสังสรรค์ที่บ้าน ซึ่งองค์การอนามัยโลกแนะนําและให้ทุกประเทศเน้นย้ําประชาชน เพราะ Social distancing เป็นวัคซีนที่ดีที่สุด และเป็นวิธีที่ดีที่สุดในการหยุดการแพร่ระบาดโรคโควิด-19
“Social distancing ไม่ใช่แปลว่ายืนห่างกัน แต่หมายถึงการเว้นระยะห่าง และงดกิจกรรมทางสังคม ไม่ร่วมการสังสรรค์ทุกชนิด ซึ่งเป็นวัคซีนที่ดีที่สุดในขณะนี้” นายอนุทินกล่าว
******************************************
23 มีนาคม 2563
รัฐบาลไทย-ข่าวทำเนียบรัฐบาล-พิธีเปิดกิจกรรมกีฬานักเรียนสัมพันธ์เฉลิมพระเกียรติ ครั้งที่ ๑๖
วันอังคารที่ 30 กรกฎาคม 2562
พิธีเปิดกิจกรรมกีฬานักเรียนสัมพันธ์เฉลิมพระเกียรติ ครั้งที่ ๑๖
​เมื่อ ๒๙ ก.ค.๖๒ เวลา ๐๘.๓๐-๑๐.๐๐ พล.อ.จําลอง คุณสงค์ ผู้แทนพิเศษของรัฐบาล มอบหมายให้ พ.อ.ศรัญญู สังรี ฝ่ายอํานวยการผู้แทนพิเศษของรัฐบาล
เมื่อ ๒๙ ก.ค.๖๒ เวลา ๐๘.๓๐-๑๐.๐๐ พล.อ.จําลอง คุณสงค์ ผู้แทนพิเศษของรัฐบาล มอบหมายให้ พ.อ.ศรัญญู สังรี ฝ่ายอํานวยการผู้แทนพิเศษของรัฐบาล เป็นประธานพิธีเปิดกิจกรร มกีฬานักเรียนสัมพันธ์เฉลิมพระเกียรติ ครั้งที่ ๑๖ ณ โรงเรียนศาสน์อิสลาม ต.เตราะบอน อ.สายบุรี จ.ปัตตานี ผู้เข้าร่วมประกอบด้วย ผู้บังคับกองร้อยทหารพรานที่ ๔๔๑๑ ผู้แทนหน่วยเฉพาะกิจทหารพรานที่๔๔ ,หัวหน้าชุดสันติสุขที่ ๑๐๖ ผู้แทนหน่วยเฉพาะกิจสันติสุข,ผอ.สช.สายบุรี ,ผู้นําท้องที่ ,ผู้นําท้องถิ่น ,ผู้บริหารโรงเรียนและนักเรียนชั้นมัธยมศึกษาปีที่ ๑ -๖ จํานวนประมาณ ๓๐๐ คน โดยมีวัตถุประสงค์ เพื่อเป็นการตอบสนองนโยบายของภาครัฐและเปิดโอกาสให้นักเรียนได้แสดงศักยภาพและความสามารถทางด้านกีฬาให้มีความพร้อมทางด้านร่างกาย สติปัญญา อีกทั้งยังส่งเสริมให้เกิดความรัก ความสามัคคี การมีสุขภาพพลานามัยที่สมบูรณ์และห่างไกลยาเสพติด ในการนี้ประธาน ได้มอบทุนการศึกษาให้แก่นักเรียนที่มีผลการเรียนดี แต่มีฐานะยากจน หรือเป็นเด็กกําพร้า ซึ่งได้รับเงินบริจาคจากชมรมศิษย์เก่ามุสลิม มหาวิทยาลัยสงขลานครินทร์ จํานวน ๑๐ ทุนๆละ ๑,๐๐๐ บาทและ มีการแสดงของนักเรียนได้แก่ การขับร้องอานาชีดที่มีเนื้อหาให้แง่คิดเรื่องการศึกษาและการทําความดีด้วยการมีจิตอาสาและการแสดงศิลปการต่อสู้ปัญจะสีลัตซึ่งเป็ นวัฒนธรรมการต่อสู้ที่ควรอนุรักษ์ไว้ อีกทั้งเป็นการเสริมทักษะการกีฬาเนื่องจากปัจจุบันมีได้มีการบรรจุการต่อสู้ปัญจะสีลัตเป็นกีฬาอีกประเภทหนึ่งในการแข่งขันกีฬาอาเซี่ยน
รัฐบาลไทย-ข่าวทำเนียบรัฐบาล-ปลัดสุขุม เชิญชวนประชาชนร่วมกิจกรรมจิตอาสาพัฒนาสิ่งแวดล้อม น้อมรำลึกถึงรัชกาลที่ 9
วันศุกร์ที่ 12 ตุลาคม 2561
ปลัดสุขุม เชิญชวนประชาชนร่วมกิจกรรมจิตอาสาพัฒนาสิ่งแวดล้อม น้อมรําลึกถึงรัชกาลที่ 9
ปลัดกระทรวงสาธารณสุข เชิญชวนประชาชนร่วมกิจกรรมอาสาพัฒนาสิ่งแวดล้อมเพื่อกําจัดแหล่งเพาะพันธุ์ยุงลายพร้อมกันทั่วประเทศ ระหว่างวันที่ 12 – 23 ตุลาคม 2561 เพื่อน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพล  อดุลยเดช บรมนาถบพิตร
ปลัดกระทรวงสาธารณสุข เชิญชวนประชาชนร่วมกิจกรรมอาสาพัฒนาสิ่งแวดล้อมเพื่อกําจัดแหล่งเพาะพันธุ์ยุงลายพร้อมกันทั่วประเทศ ระหว่างวันที่ 12 – 23 ตุลาคม 2561 เพื่อน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพล อดุลยเดช บรมนาถบพิตร
วันนี้ (12 ตุลาคม 2561) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ระหว่างวันที่ 12 – 23 ตุลาคม 2561 เพื่อเป็นการน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช บรมนาถบพิตร เชิญชวนประชาชนร่วมจัดกิจกรรมจิตอาสาพัฒนาสิ่งแวดล้อมเพื่อกําจัดแหล่งเพาะพันธุ์ยุงลาย กับกระทรวงสาธารณสุขและกระทรวงมหาดไทย ตามโครงการจิตอาสา ทําความดีด้วยหัวใจ โดยร่วมกับเจ้าหน้าที่รพสต. อปท. กํานัน ผู้ใหญ่บ้าน ผู้นําชุมชน และอาสาสมัครสาธารณสุข และจิตอาสา ในการปรับปรุงสิ่งแวดล้อม กําจัดแหล่งเพาะพันธุ์ยุงลาย เพื่อป้องกันโรคไข้เลือดออก ซึ่งจะหมุนเวียนดําเนินการทุกวันจนครบทุกหมู่บ้าน และจัดพิธีเปิดตัวพร้อมกันทุกตําบล ในวันที่ 14 ตุลาคม 2561
นายแพทย์สุขุมกล่าวต่อว่า ในช่วงเดือนกรกฎาคม - สิงหาคมที่ผ่านมา กระทรวงสาธารณสุข ได้ร่วมกับทุกภาคส่วนดําเนินการโครงการจิตอาสาปราบยุงลาย ทําให้เดือนกันยายนพบผู้ป่วยไข้เลือดออกเหลือเพียง 2,597 ราย จากเดิมที่พบผู้ป่วยเฉลี่ยเดือนละ 4,500 ราย แต่ยังไม่อาจนิ่งนอนใจ เพราะยังมีฝนตกในหลายพื้นที่ เช่น ภาคใต้ และภาคกลาง จึงต้องดําเนินการอย่างต่อเนื่อง โดยเฉพาะภายในบ้านและบริเวณบ้านของตนเอง สถานการณ์ไข้เลือดออกในปี 2561 ตั้งแต่วันที่ 1 มกราคม - 8 ตุลาคม พบผู้ป่วย 64,649 ราย เสียชีวิต 82 ราย ผู้เสียชีวิต 2 ใน 3 เป็นผู้ที่มีอายุมากกว่า 15 ปี ส่วนใหญ่มีโรคเรื้อรังประจําตัว มีภาวะอ้วน มารับการรักษาช้า
******************************* 12 ตุลาคม 2561
รัฐบาลไทย-ข่าวทำเนียบรัฐบาล-นักวิจัยไทยถอดรหัสพันธุกรรมโควิด 19 ระบาดในไทย พบกลุ่ม B มากที่สุด
วันจันทร์ที่ 27 เมษายน 2563
นักวิจัยไทยถอดรหัสพันธุกรรมโควิด 19 ระบาดในไทย พบกลุ่ม B มากที่สุด
กรมวิทยาศาสตร์การแพทย์ถอดรหัสพันธุกรรมโควิด 19 ในประเทศไทย เป็นกลุ่ม B ซึ่งพบมากในเมืองอู่ฮั่น ประเทศจีน และระบาดนอกประเทศจีน ร้อยละ 85 ส่วนการตรวจเชื้อโควิด 19 ในไทยใช้วิธี Realtime reverse transcription - PCR (RT-PCR)
กรมวิทยาศาสตร์การแพทย์ถอดรหัสพันธุกรรมโควิด 19 ในประเทศไทย เป็นกลุ่ม B ซึ่งพบมากในเมืองอู่ฮั่น ประเทศจีน และระบาดนอกประเทศจีน ร้อยละ 85 ส่วนการตรวจเชื้อโควิด 19 ในไทยใช้วิธี Realtime reverse transcription - PCR (RT-PCR) ที่องค์การอนามัยโลกแนะนํา เร่งพัฒนาการตรวจด้วยน้ําลายและ Reverse transcription – loop-mediated isothermal amplification (RT-LAMP)
นายแพทย์โอภาส การย์กวินพงศ์ อธิบดีกรมวิทยาศาสตร์การแพทย์ กล่าวว่า กรมวิทยาศาสตร์การแพทย์ได้ถอดรหัสพันธุกรรมโควิด 19 ที่ระบาดในประเทศไทยจากผู้ติดเชื้อ 40 ราย พบแบ่งเป็น 2 กลุ่ม คือ กลุ่ม B ที่เกิดการกลายพันธุ์จากกลุ่ม A พบมากในเมืองอู่ฮั่น ประเทศจีน และการระบาดเป็นไปอย่างรวดเร็วนอกประเทศจีน โดยประเทศไทยพบถึงร้อยละ 85 และกลุ่ม C ที่เกิดการกลายพันธุ์จาก กลุ่ม B โดยเริ่มพบการระบาดในยุโรปและสิงคโปร์ ในประเทศไทยพบร้อยละ 15 ทั้งนี้ กลุ่ม A ซึ่งเป็นเชื้อที่คล้ายกับเชื้อไวรัสโคโรนาที่พบในค้างคาวและตัวนิ่ม ที่คาดว่าเป็นต้นกําเนิดของการระบาดในครั้งนี้ ยังไม่พบในประเทศไทย
ทั้งนี้ เมื่อวิเคราะห์ข้อมูลเชิงลึก โดยดูตําแหน่งความหลากหลายทางพันธุกรรม (polymorphism) ของสายพันธุ์โควิด 19 พบว่า กลุ่ม B และ C ที่ระบาดในไทย มี 3 สายพันธุ์หลัก คือ S, G และ V โดยสายพันธุ์ S พบมากที่สุด รองลงมาเป็น G และ V ตามลําดับ ทั้งหมดยังไม่มีข้อมูลทางวิชาการแสดงผลในการก่อโรคที่แตกต่างกัน และยังไม่สามารถระบุได้ว่า การกลายพันธุ์ทําให้ก่อโรครุนแรงหรือติดต่อไวขึ้น
การถอดรหัสพันธุกรรมโควิด 19 จะดําเนินการถอดรหัสจากตัวอย่างผู้ติดเชื้อทุกภูมิภาคของประเทศไทยให้ครบ 100 ราย เพื่อศึกษาการกระจายตัว ติดตามการเปลี่ยนแปลงสายพันธุ์ และกลไกการก่อโรคของเชื้อต่อไป ซึ่งการถอดรหัสในอนาคตจะร่วมมือกับคณะแพทยศาสตร์ศิริราชพยาบาล และศูนย์วิทยาศาสตร์สุขภาพโรคอุบัติใหม่ คณะแพทยศาสตร์จุฬาลงกรณ์มหาวิทยาลัย สภากาชาดไทย การตรวจเชื้อโควิด 19 ในไทย มีห้องปฏิบัติการที่ผ่านการรับรองโดยกรมวิทยาศาสตร์การแพทย์แล้ว 133 แห่ง ทําให้เข้าถึงการตรวจหาเชื้อได้ง่าย มีการส่งตัวอย่าง และรายงานผลผ่านระบบออนไลน์ รายงานผลได้ภายใน 1 วัน สําหรับการตรวจหาเชื้อโควิด 19 ในประเทศไทย ใช้วิธี RT - PCR ซึ่งเป็นการตรวจที่องค์การอนามัยโลกแนะนํา เป็นการตรวจหารหัสพันธุกรรม ซึ่งมีความแม่นยํา รวดเร็ว พร้อมกันนี้จะเร่งพัฒนาการตรวจหาเชื้อโควิดด้วยวิธีตรวจทางน้ําลาย และ RT - LAMP
“ทั้งนี้การตรวจหาเชื้อจะต้องทําในสถานพยาบาลและวิเคราะห์แปลผลโดยแพทย์และผู้เชี่ยวชาญเท่านั้น จึงไม่แนะนําให้ซื้อชุดทดสอบทางออนไลน์มาตรวจเอง” นายแพทย์โอภาส กล่าว
******************************** 27 เมษายน 2563
******************************************
รัฐบาลไทย-ข่าวทำเนียบรัฐบาล-ปลัดกอบชัยฯ เข้าเยี่ยมชมร้านกาชาดกระทรวงอุตสาหกรรม ประจำปี 2562
วันศุกร์ที่ 15 พฤศจิกายน 2562
ปลัดกอบชัยฯ เข้าเยี่ยมชมร้านกาชาดกระทรวงอุตสาหกรรม ประจําปี 2562
นายกอบชัย สังสิทธิสวัสดิ์ ปลัดกระทรวงอุตสาหกรรม  เข้าเยี่ยมชมร้านกาชาดกระทรวงอุตสาหกรรม อยู่บริเวณ บู๊ทที่ 3.4 ประตู 1 โซน 3 ลานกิจกรรม ฝั่งถนนวิทยุ  ณ สวนลุมพินี เขตปทุมวัน กรุงเทพฯ
วันนี้ (15 พฤศจิกายน 2562) เวลา 16.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรม นางวรวรรณ ชิตอรุณ เลขาธิการคณะกรรมการอ้อยและน้ําตาลทราย นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายประกอบ วิวิธจินดา อธิบดีกรมโรงงานอุตสาหกรรม นายอิทธิชัย ยศศรี รองผู้อํานวยสํานักงานเศรษฐกิจอุตสาหกรรม นายธนะ อัลภาชน์ นายวีระกิตติ์ รันทกิจธนวัชร์ รองเลขาธิการสํานักงานมาตรฐานผลิตภัณฑ์อุตสาหกรรม เข้าเยี่ยมชมร้านกาชาดกระทรวงอุตสาหกรรม ซึ่งอยู่บริเวณบู๊ทที่ 3.4 ประตู 1 โซน 3 ลานกิจกรรม ฝั่งถนนวิทยุ
โดยภายในร้านกาชาดของกระทรวงอุตสาหกรรมจะมีกิจกรรมให้ร่วมสนุกกับเกมและกิจกรรมความบันเทิงต่างๆ มากมาย เพลิดเพลินไปกับมหรสพและการแสดงต่างๆ พบกับนิทรรศการ การออกร้าน และร่วมทําบุญกับสภากาชาดไทย เที่ยวสนุก สุขใจ ได้กุศล รายได้โดยเสด็จพระราชกุศลบํารุงสภากาชาดไทย ซึ่งจัดขึ้นระหว่างวันที่ 15-24 พฤศจิกายน 2562 เวลา 10.30 - 22.00 น. ณ สวนลุมพินี เขตปทุมวัน กรุงเทพฯ
ทั้งนี้ กระทรวงอุตสาหกรรม ได้ร่วมรณรงค์งดใช้ถุงพลาสติกโดยนําถุงผ้ามาแจกจ่ายภายในร้านกาชาดของกระทรวงฯ จํานวน 10,000 ใบ แจกจ่ายวันละ 1,000 ใบ โดยประชาชนที่ซื้อคูปองลุ้นโชค 10 ใบ ท่านจะได้รับถุงผ้า 1 ใบ เพื่อนํามาใส่สิ่งของภายในงาน #กระทรวงอุตสาหกรรม #ปลัดกระทรวงอุตสาหกรรม #ปลัดกอบชัย #สภากาชาดไทย #งานกาชาดปี62
รัฐบาลไทย-ข่าวทำเนียบรัฐบาล-รัฐบาลขอความร่วมมือประชาชนใช้บริการรถสาธารณะไปยังพระบรมมหาราชวัง วอนผู้ใช้รถอย่าจอดแช่ ลดปัญหาการจราจรติดขัด เตือนอย่าหลงเชื่อข้อความที่ส่งต่อกันกรณีเป็นเจ้าภาพบำเพ็ญพระราชกุศลคืนล
วันอังคารที่ 1 พฤศจิกายน 2559
รัฐบาลขอความร่วมมือประชาชนใช้บริการรถสาธารณะไปยังพระบรมมหาราชวัง วอนผู้ใช้รถอย่าจอดแช่ ลดปัญหาการจราจรติดขัด เตือนอย่าหลงเชื่อข้อความที่ส่งต่อกันกรณีเป็นเจ้าภาพบําเพ็ญพระราชกุศลคืนล
รัฐบาลขอความร่วมมือประชาชนใช้บริการรถสาธารณะไปยังพระบรมมหาราชวัง วอนผู้ใช้รถอย่าจอดแช่ ลดปัญหาการจราจรติดขัด เตือนอย่าหลงเชื่อข้อความที่ส่งต่อกันกรณีเป็นเจ้าภาพบําเพ็ญพระราชกุศลคืนละ 20,000 บาท
วันนี้ (18 ตุลาคม 2559) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า เนื่องจากขณะนี้ มีพี่น้องประชาชนที่มีความตั้งใจจะเดินทางไปถวายสักการะเบื้องหน้าพระบรมฉายาลักษณ์และลงนามสมุดหลวง เพื่อถวายความอาลัยพระบาทสมเด็จพระปรมินทรมหาภูมิพลอดุลยเดช ณ ศาลาสหทัยสมาคม ในพระบรมมหาราชวัง เป็นจํานวนมาก ทําให้การจราจรบริเวณโดยรอบพระบรมมหาราชวังติดขัด
"รัฐบาลจึงขอความร่วมมือพี่น้องประชาชนให้ใช้บริการรถโดยสารสาธารณะ เช่น รถโดยสารของ ขสมก. กทม. หรือที่กองทัพจัดไว้ให้ตามจุดต่าง ๆ โดยพยายามไม่นํารถส่วนตัวเข้าไปในบริเวณดังกล่าว รวมทั้งขอความร่วมมือผู้มีจิตอาสาที่ขนน้ําและอาหารไปให้บริการประชาชนที่ท้องสนามหลวง ไม่จอดรถแช่ โดยใช้เวลานาน เพื่อบรรเทาปัญหาการจราจรแออัด"
นอกจากนี้ ขอเรียนเพิ่มเติมว่า ประกาศสํานักพระราชวังกรณีพระราชทานพระราชานุญาตให้ภาคส่วนต่าง ๆ ทั้งบุคคล คณะบุคคล ภาครัฐบาล รัฐวิสาหกิจ ภาคเอกชน และประชาชนทั่วไป ร่วมเป็นเจ้าภาพบําเพ็ญพระราชกุศลสวดพระอภิธรรมพระบรมศพ ภายหลังจากการพระราชพิธีทรงบําเพ็ญพระราชกุศลครบ50 วันนั้น "ขณะนี้ยังไม่มีรายละเอียดใด ๆ จึงขอให้ประชาชนอย่าหลงเชื่อข้อความที่มีการส่งต่อกันว่า มีค่าใช้จ่ายคืนละ 20,000 บาท ทั้งนี้ ให้รอประกาศอย่างเป็นทางการจากสํานักพระราชวังต่อไป"
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมบัญชีกลางเร่งจ่ายเงินสงเคราะห์ผู้ประสบภัยช่วยเหลือทายาทผู้เสียชีวิตจากเหตุคนร้ายกราดยิงที่โคราช
วันจันทร์ที่ 10 กุมภาพันธ์ 2563
กรมบัญชีกลางเร่งจ่ายเงินสงเคราะห์ผู้ประสบภัยช่วยเหลือทายาทผู้เสียชีวิตจากเหตุคนร้ายกราดยิงที่โคราช
จากกรณีเกิดเหตุคนร้ายกราดยิงที่จังหวัดนครราชสีมามีผู้เสียชีวิตและบาดเจ็บจํานวนมากนั้นกรมบัญชีกลาง ได้ดําเนินการประสานทายาทผู้มีสิทธิเพื่อให้มารับเงินตามสิทธิที่ได้รับจากทางราชการ
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า จากกรณีเกิดเหตุคนร้ายกราดยิงที่จังหวัดนครราชสีมามีผู้เสียชีวิตและบาดเจ็บจํานวนมากนั้นกรมบัญชีกลาง ได้ดําเนินการประสานทายาทผู้มีสิทธิเพื่อให้มารับเงินตามสิทธิที่ได้รับจากทางราชการ ดังนี้
1.กรณีข้าราชการเสียชีวิต ทายาทมีสิทธิได้รับเงินช่วยเหลือ ซึ่งกรมบัญชีกลาง ได้ประสานกับหน่วยงานให้เสนอเรื่องมาเบิกจ่ายโดยเร็ว คือ
1.1.บําเหน็จตกทอดตามกฎหมายบําเหน็จบํานาญ เป็นจํานวนเท่ากับเงินเดือนเดือนสุดท้าย x เวลาราชการ
1.2. เงินช่วยค่าทําศพ เป็นจํานวน 3 เท่าของเงินเดือน
1.3. ข้าราชการเสียชีวิตจากการปฏิบัติหน้าที่ ทายาทมีสิทธิได้รับบํานาญพิเศษ
2. กรณีบาดเจ็บ มีสิทธิได้รับการรักษาจนกว่าจะหาย ตาม พ.ร.บ.สงเคราะห์ข้าราชการสําหรับประชาชนช่วยเหลือราชการ (พลเมืองดี)
3. มีสิทธิได้รับเงินค่าทําศพ 3 เท่าของเงินเดือน ป.ตรี คือ (15000x3= 45,000 บาท) และได้รับเงินชดเชย 30 เท่า = 450,000 บาท
4.ได้รับเงินชดเชย อัตราตามความร้ายแรงของการสูญเสียอวัยวะ และมีสิทธิได้รับเงินชดเชยจากการต้องรักษาตัวในโรงพยาบาล วันละ 500 บาท (พ.รบ.สงเคราะห์พลเมืองดี)
“ซึ่งขณะนี้ได้สั่งการให้ คลังเขต/คลังจังหวัด เร่งประสานกับสถานีตํารวจในพื้นที่ เพื่อตรวจสอบข้อมูลผู้มีสิทธิแล้วเสนอผู้ว่าราชการจังหวัด เพื่อส่งเรื่องมาที่คณะกรรมการสงเคราะห์ผู้ประสบภัย โดยมีปลัดกระทรวงการคลังเป็นประธาน เพื่อกําหนดนัดประชุมโดยเร็วต่อไป”อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-"ทุกปัญหาจะแก้ไขได้ด้วยความสามัคคี การช่วยเหลือ และความเข้าใจซึ่งกันและกัน ขอให้ทุกคนช่วยกัน"
วันอาทิตย์ที่ 22 มีนาคม 2563
"ทุกปัญหาจะแก้ไขได้ด้วยความสามัคคี การช่วยเหลือ และความเข้าใจซึ่งกันและกัน ขอให้ทุกคนช่วยกัน"
พลเอก ประยุทธ์ จันทร์โอชา นายกรัฐมนตรี
"ทุกปัญหาจะแก้ไขได้ด้วยความสามัคคี การช่วยเหลือ และความเข้าใจซึ่งกันและกัน ขอให้ทุกคนช่วยกัน"
พลเอก ประยุทธ์ จันทร์โอชา นายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวิทยาศาสตร์ฯ เยี่ยมชม ห้องปฏิบัติการทางนิวเคลียร์และรังสีของ สทน.
วันจันทร์ที่ 9 มกราคม 2560
รัฐมนตรีว่าการกระทรวงวิทยาศาสตร์ฯ เยี่ยมชม ห้องปฏิบัติการทางนิวเคลียร์และรังสีของ สทน.
รัฐมนตรีว่าการกระทรวงวิทยาศาสตร์ฯ เยี่ยมชม ห้องปฏิบัติการทางนิวเคลียร์และรังสีของ สทน.
วันนี้ (6 มกราคม 2560) ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมคณะเยี่ยมชมงานของ สถาบันเทคโนโลยีนิวเคลียร์แห่งชาติ (องค์การมหาชน) สํานักงานใหญ่ อ.องครักษ์ จ.นครนายก โดยมี ดร.พรเทพ นิศามณีพงษ์ ผู้อํานวยการพร้อมทั้งผู้บริหาร และเจ้าหน้าที่ สทน.ให้การต้อนรับ
ผู้อํานวยการ สทน. ได้บรรยายสรุปโครงการสําคัญของ สทน.ที่กําลังดําเนินการอยู่ อาทิ โครงการไซโคลตรอน พร้อมระบบผลิตเภสัชรังสี โครงการเครื่องเร่งอนุภาคอิเล็กตรอนเพื่อการฉายรังสีอาหารและผลิตผลทางการเกษตร และแผนงานในอนาคตของ โครงการเครื่องปฏิกรณ์นิวเคลียร์วิจัยเครื่องใหม่เพื่อทดแทนเครื่องปัจจุบันที่ใช้งานมากว่า 50 ปี นอกจากนั้นยังได้รายงานความก้าวหน้าของโครงการสําคัญๆของ สทน.ที่กําลังดําเนินการอยู่ 3 โครงการได้แก่ โครงการสร้างเครือข่ายด้านความปลอดภัยด้านรังสีในภูมิภาคเอเซียตะวันออกเฉียงใต้โครงการพัฒนาห้องปฏิการมาตรฐานไอโซโทปไฮโดรโลยีที่ได้รับการรับรองจากทบวงการพลังงานปรมาณูระหว่างประเทศ โครงการพัฒนาห้องปฏิบัติการทําหมันแมลงระดับภูมิภาค
หลังจากนั้นนํา รมว.วท. เยี่ยมชมการปฏิบัติงานของ ศูนย์ฉายรังสีอัญมณี และห้องปฏิบัติการไอโซโทปไฮโดรโลยีจริงและทํางานร่วมกับภาคส่วนต่างๆ ในเชิงบูรณาการ โดยมุ่งเน้นให้เทคโนโลยีนิวเคลียร์สามารถเข้าถึงกลุ่มผู้ใช้ประโยชน์โดยตรง และสนับสนุนให้เกิดการพัฒนาด้านเศรษฐกิจของประเทศ ส่วนโครงการสําคัญที่ รมว.วท. ให้ความสนใจและจะช่วยในการผลักดันในโอกาสต่อไป ได้แก่ การนําเทคโนโลยีการฉายรังสีในใช้ในการปรับปรุงคุณภาพน้ํายางดิบเพื่อลดการใช้สารเคมี การเผยแพร่การใช้เทคโนโลยีการฉายรังสีอัญมณีให้กว้างขวางยิ่งขึ้น สําหรับการดําเนินการการจัดหาเครื่องปฏิกรณ์นิวเคลียร์เครื่องใหม่นั้น ขอให้ สทน.ทําการศึกษาความคุ้มทุนในทุกๆด้าน โดยเร็วเพื่อจะได้นําข้อมูลนําเสนอหน่วยงานที่เกี่ยวข้องและขอความเห็นชอบคณะรัฐมนตรีต่อไป
ในตอนท้ายของเยี่ยมชมงาน รมว.วท. กล่าวว่า เทคโนโลยีนิวเคลียร์อาจจะเป็นเรื่องน่ากลัวสําหรับสังคมไทย แต่จริงๆแล้วเป็นประโยชน์อย่างยิ่ง พร้อมทั้งให้กําลังใจผู้บริหารและเจ้าหน้าที่ สทน.ให้ปฏิบัติงานอย่างเต็มกําลังความสามารถเพื่อนําเทคโนโลยีนิวเคลียร์มาพัฒนาเศรษฐกิจและสังคมต่อไป
ข่าวโดย ปณิธา รื่นบรรเทิง
ฝ่ายสื่อสารองค์การ
สถาบันเทคโนโลยีนิวเคลียร์แห่งชาติ (องค์การมหาชน)
เผยแพร่ข่าวโดย : นางสาวชลธิชา แสงเทียนสุวรรณ
ภาพและวีดิโอ : นายไววิทย์ ยอดประสิทธิ์,นางสาวศิริลักษณ์ สิกขะบูรณะ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313